|  |  |  |
| --- | --- | --- |
| **Nr. crt.** | **Principii şi criterii de selecție** | **Punctaj** |
| **P1.** | **Principiul cooperării (grupurile de producători care fac parte dintr-un grup operațional în cadrul PEI)** | **Max. 10p** |
| **1.1.** Grupul de producători face parte dintr-un parteneriat constituit în vederea înfiinţării unui grup operaţional PEI sau dintr-un grup operaţional, la momentul depunerii cererii de finanțare, după cum urmează: | **Max. 10p** |
| a) La momentul depunerii cererii de finanțare, grupul de producători face parte dintr-un grup operaţional care implementează un proiect de dezvoltare-inovare pe sM 16.1 | 10 p |
| b) La momentul depunerii cererii de finanțare, parteneriatul are un proiect selectat în etapa a II - a sM 16.1 | 7 p |
| *Solicitantul va detalia îndeplinirea acestui criteriu de selecție în cererea de finanțare.* | | |
| **P2.** | **Principiul reprezentativității grupurilor (numărul de membri)** | **Max. 30 p** |
| **2.1.** Grupul de producători are în componenţă: | **Max. 30 p** |
| a) mai mult de 15 membri | 30 p |
| b) 10-15 membri | 25 p |
| c) 6-9 membri | 20 p |
| *Numărul membrilor se va prezenta în planul de afaceri și se va verifica în Statutul grupului de producători.*  *Verificarea criteriilor de selecție ale acestui principiu se bazează pe documentele justificative prezentate de către solicitant la momentul depunerii cererii de finanțare. După contractare, având în vedere caracterul stimulativ al sprijinului, numărul membrilor grupului de producători, beneficiar de sprijin, poate înregistra creșteri, fără nicio restricție. În perioada de implementare a planului de afacere, numărul membrilor nu va scădea sub valoarea pentru care s-a primit punctaj. În cazul retragerii anumitor membrii, grupul va coopta noi membrii astfel încât atingerea obiectivelor din planul de afaceri să nu fie afectată.* | | |
| **P3.** | **Principiul calităţii produselor (grupurile care produc, depozitează și comercializează produse HNV sau produse care participă la scheme de calitate naționale și europene etc.)** | **Max. 25 p** |
| **3.1.** **Grupul de producători își propune, prin planul de afaceri, că va efectua investiţii care deservesc membrii fermieri înscriși în sistemul de certificare în agricultura ecologică.**  *Punctajul se va acorda dacă cel puțin un producător agricol, membru al grupului, este înscris în sistemul ecologic și grupul își propune, prin planul de afaceri, investiții/operațiuni/acțiuni în agricultura ecologică. Se aplică atât sectorului vegetal, cât și sectorului zootehnic.*  *Verificarea îndeplinirii acestui criteriu se va realiza pe baza planului de afaceri și a certificatelor/documentelor membrului/membrilor privind conversia/certificarea ca producători agricoli de produse ecologice, conform OUG 34/2000 privind produsele agroalimentare ecologice, cu modificările și completările ulterioare.*  Atenție!  *Grupul de producători care a primit punctaj în etapa de selecţie pentru acest criteriu va stabili, ca obiectiv în planul de afaceri, efectuarea de investiții/operațiuni/acțiuni care deservesc membrul/membrii fermieri înscriși în sistemul de certificare în agricultura ecologică și va descrie investițiile/operațiunile/acțiunile avute în vedere.*  *Nu este obligatoriu ca investițiile/operațiunile/actiunile prevăzute în planul de afaceri să fie destinate exclusiv membrilor înscriși în agricultura ecologică.* | 15 p |
| **3.2. Grupul de producători se angajează, prin planul de afaceri, că va comercializa produse agricole:** |  |
| 1. **care participă la o schemă de calitate europeană/sunt certificate în urma unei scheme de calitate europeană**   ***Pentru produsele alimentare care sunt în curs de recunoaștere la nivel european,*** *se vor puncta grupurile de producători dacă cel puțin un membru sau grupul demonstrează obținerea a cel puțin un produs alimentar care se află în arealul vizat de documentația depusă în vederea înregistrării indicațiilor geografice protejate (IGP) și a denumirilor de origine protejate (DOP) pentru produsele alimentare, altele decât vinurile de calitate, a indicațiilor geografice (IG) și a denumirilor de origine controlată (DOC) pentru vinurile de calitate, pentru produsele care participă la sisteme de calitate recunoscute la nivel european*, *precum și utilizarea mențiunii de calitate facultative „produs montan” [[1]](#footnote-1), cu respectarea prevederilor din Reg. 1151/2012 privind sistemele din domeniul calităţii produselor agricole şi alimentare.*  *Solicitantul/membrul/membrii trebuie să respecte mențiunile din caietul de sarcini pentru sistemul de calitate vizat iar produsul trebuie să fie înregistrat în Registrul Sistemelor din Domeniul Calității Protejate Național (RSCPN) – produse alimentare, altele decât vinul, și Registrul Unic DOC-IG – vinuri de calitate iar documentația este transmisă la Comisia Europeană pentru înregistrare în vederea obținerii protecției europene.*  ***În cazul produselor alimentare care sunt în curs de înregistrare și recunoaștere la nivel european pentru înregistrarea denumirii de specialitate tradițională garantată (STG)****, grupurile de producători vor fi punctate dacă grupul/membrul/membrii respectă mențiunile din caietul de sarcini depus în vederea recunoașterii, înregistrării în Registrul Sistemelor din Domeniul Calității Protejate Național (RSCPN) și transmiterii documentației pentru obținerea înregistrării și protecției la nivel european.*  ***În cazul******produselor alimentare care au obținut recunoșterea la nivel european****, grupurile de producători vor fi punctate dacă cel puțin un membru sau grupul figurează cu un astfel de produs în baza de date eAmbrosia a Comisiei Europene*.  *În situațiile de mai sus, punctajul se acordă dacă cel puțin un membru al grupului sau grupul obține cel puțin un produs care participă la o schemă de calitate/este certificat în urma unei scheme de calitate europene**și grupul își propune, prin planul de afaceri (secțiunea Obiective suplimentare), comercializarea unui astfel de produs*. | 10 p |
| 1. **tradiționale *precum și produse alimentare marcate cu mențiunea  rețetă consacrată, calitate premium, porc crescut în bunăstare* și/sau produse care au obținut mențiunea de calitate „produs montan”**   ***În cazul produselor tradiționale****, punctajul se acordă dacă cel puțin un membru al grupului sau grupul obține cel puțin un produs tradițional certificat conform prevederilor Ordinului 724/2013 privind atestarea acestor produse, cu modificările și completările ulterioare și grupul își propune, prin planul de afaceri (secțiunea Obiective suplimentare), comercializarea unui astfel de produs*.  *\*Pentru sesiunea 2021, proiectele care prevăd investiții pentru obținerea de produse alimentare marcate cu mențiuni conform schemelor de calitate naționale notificate la Comisia Europeană (rețete consacrate românești, produse de calitate garantată, calitate premium, porc crescut în bunăstare) pot obține punctaj în cadrul criteriului de selecție dacă la momentul lansării sesiunii de depunere proiecte, schemele respective sunt aprobate și publicate în Monitorul Oficial.*  ***În cazul produselor care au obținut mențiunea de calitate „produs montan”,*** *se va verifica Registrul Naţional al Produselor Montane iar, în cazul celor care sunt în curs de obținere a acestei mențiuni, se va solicita caietul de sarcini și dovada depunerii acestuia la Direcția Agricolă Județeană.*  *Punctajul se acordă dacă cel puțin un membru al grupului sau grupul obține sau a demarat\* procedura de obținere a mențiunii de calitate „produs montan” și grupul își propune, prin planul de afaceri (secțiunea Obiective suplimentare), comercializarea unui astfel de produs*.  *\*la verificarea implementării corecte a planului de afaceri, este necesar ca produsul să se regăsească în Registrul Naţional al Produselor Montane.* | 5 p |
| 1. **care provin din exploataţii situate în zone HNV**   *Punctajul se acordă grupurilor de producători care au în componență cel puțin un membru care obține și comercializează, prin intermediul grupului, cel puțin un produs din areale HNV. Membrul/membrii trebuie să dețină exploatație/ii agricole situate în areale HNV (se regăsesc în lista UAT‐urilor eligibile pentru pachetele 1 și 2 aferente măsurii 10 a PNDR, Anexa 4 a prezentului ghid). Comercializarea acestor produse va fi menționată la secțiunea Obiective suplimentare din Planul de afaceri.*  *În cazul criteriului 3.2, subcriteriile a), b) și c) nu se cumulează. Dacă un grup îndeplinește două sau toate cele trei subcriterii, se va acorda* ***punctajul superior*** *aferent subcriteriului îndeplinit.*  ***Punctajul aferent criteriului 3.1 poate fi cumulat cu punctajele aferente criteriului 3.2, subcriteriile a)/b)/c).*** | 3 p |
| **P4.** | **Principiul sectorului prioritar (lapte de bovine, suine, legumicultură, plante tehnice, plante medicinale și aromatice)** | **Max. 15 p** |
| 4.1. Grupul de producători este recunoscut pentru următoarele categorii de produse: |  |
| 1. lapte şi/sau produse din lapte de bovine (inclusiv bubaline)/legumicultură | 15 p |
| 1. carne şi produse din carne de porc/plante medicinale și aromatice | 12 p |
| 1. plante tehnice ([sfecla de zahăr](http://www.madr.ro/ro/culturi-de-camp/plante-tehnice/sfecla-de-zahar.html), in, cânepă, hamei, soia) | 9 p |
| *În cazul legumiculturii (CS 4.1a), se punctează atât cultura obținută în câmp/grădină destinată comercializării, cât și cea din spații protejate, inclusiv ciupercăriile din spaţiile climatizate, culturile de cartofi și ciupercile de cultură.*  *În cazul culturilor de in și cânepă, se punctează atât culturile textile, cât și cele pentru obținerea de ulei.*  *Se acordă punctaj în funcție de produsul/produsele/grupa/grupele de produse pentru care GP este recunoscut. În cazul în care grupul de producători este recunoscut pentru mai mult de un produs/grupă de produse menționate în cadrul criteriului, se va lua în calcul punctajul aferent produsului/grupei de produse dominant (evidențiat ca valoare în total valoare producție comercializată).* ***Punctajele celor trei subcriterii a, b sau c nu se cumulează.*** *Dacă un grup îndeplinește două sau toate cele trei subcriterii aferente criteriului 4.1, se va acorda* ***punctajul superior*** *aferent subcriteriului îndeplinit.* | |  |
| **P5.** | **Principiul asocierii exploatațiilor de mici dimensiuni** | **Max. 20 p** |
| 5.1. Exploataţiile membrilor grupului de producători au dimensiuni cuprinse între: |  |
| 1. 1.000 –11 999 euro SO | 20 p |
| 1. 12.000 – 50.000 euro SO | 15 p |
| 1. 50.001 – 100.000 euro SO | 10 p |
|  | 1. 100.001-250.000 euro SO | 5 p |
| *Punctajul se acordă proporțional cu numărul de membri care se încadrează cu exploatațiile agricole gestionate în intervalul de dimensiune economică aferent criteriului de selecție a), b), c) și d). Punctajele celor patru criterii se pot cumula.*  *Spre exemplu:*  *Dacă o cooperativă are 5 membri, din care un membru are exploatația cu dimensiunea economică situată sub 12.000 SO, 3 dintre membrii au exploatațiile cu dimensiuni economice între 12.000 și 50.000 SO (inclusiv), iar cel de-al cincilea membru are exploatația cu dimensiunea economică în intervalul 50.001 – 100.000 Euro SO și 100.001-250.000 euro SO, calculul punctajului se va stabili, în mod proporțional, după cum urmează:*  *1/5\*20 puncte +2/5\*15 puncte+1/5\*10 + 1/5\*5 = 4 puncte+6 puncte +2 puncte + 1 puncte=****13 puncte***  *Se va avea în vedere dimensiunea exploatațiilor membrilor la momentul depunerii cererii de finanțare. Având în vedere caracterul stimulativ al sprijinului, după contractare, dimensiunile economice ale membrilor grupului de producători, beneficiar de sprijin, pot înregistra creșteri, fără nici o restricție.* | | |
| **TOTAL** | |  |

***Punctaj minim - 10 puncte***

***Detaliile cu privire la modalitatea de aplicare a criteriilor de selecție pot suferi modificări la momentul finalizării ghidului solicitantului și procedurilor, în vederea asigurării coerenței și clarității.***

1. Conform ORDINULUI nr. 52 din 3 martie 2017 privind aprobarea Procedurii de verificare a conformităţii datelor cuprinse în caietul de sarcini în vederea acordării dreptului de utilizare a menţiunii de calitate facultative "produs montan" şi de verificare a respectării legislaţiei europene şi naţionale de către operatorii economici care au obţinut dreptul de utilizare a respectivei menţiuni. [↑](#footnote-ref-1)